Սոփո Շևարդնաձե

Սոփո Պաատայի Շևարդնաձե (վրաց.՝ სოფო შევარდნაძე, ռուս.՝ Софико Паатовна Шеварднадзе, ի ծնե անուն՝ Սոփիկո Շևարդնաձե, 23 սեպտեմբերի, 1978, Թբիլիսի, Վրացական ԽՍՀ, ԽՍՀՄ), վրացական ծագմամբ ռուս լրագրող, Russia Today ալիքով վարում է հեղինակային հաղորդում։


== Կենսագրություն ==
Սոփո Շևարդնաձեն ծնվել է 1978 թվականի սեպտեմբերի 23-ին Թբիլիսիում, իրավաբան Պաատա Շևարդնաձեի ընտանիքում։ Հորական պապը՝ Վրաստանի նախկին նախագահ Էդուարդ Շևարդնաձեն է։ Վերջինս եղել է ԽՍՀՄ արտաքին գործերի նախարար և մասնակցել է ԽՍՀՄ ու ԱՄՆ բարձրաստիճան պաշտոնյաների հանդիպումների, երբ Սոփոն դեռ դեռահասության տարիքում էր։ Սոփոյի մայրը՝ Նինո Գուրամովնան, տնային տնտեսուհի է։ Ունի երկու քույր՝ Մարիամ և Նանուլի, և եղբայր՝ Լաշա։ Ընտանիքը Ֆրանսիա է տեղափոխվել, երբ Սոփոն դեռ 10 տարեկան էր։
6-10 տարեկանում Սոփոն զբաղվել է բալետով, ապա ծնողների պնդմամբ սովորել է նվագել դաշնամուր։ Փարիզում սովորել է կոնսերվատորիայում։ 2001 թվականին ավարտել է Բոստոնի համալսարանը (ռեժիսուրա), 2005 թվականին՝ Նյու Յորքի համալսարանը (լրագրություն)։ Աշխատել է ամերիկյան ABC-TV ալիքում որպես պրոդյուսեր, ապա վերադարձել է Վրաստան։


== Մասնագիտական կարիերա ==

Կարիերան սկզբում եղել է Էդուարդ Շևարդնաձեի օգնականն ու հասարակության հետ կապերի գծով խորհրդատուն։ 2001—2003 թվականներին աշխատել է ամերիկյան ABC ալիքում, 2004 թվականին եղել է վրացական «Նամեդնի» հաղորդման հատուկ թղթակից։ 2005 թվականից աշխատում է Russia Today հեռուստաալիքում. վարել է լուրերի թողարկումը, «Հարցազրույց» (ռուս.՝ «Интервью») հաղորդումը։ Ներկայում վարում է հեղինակային հաղորդում՝ SophieCo: 2006 թվականից մինչ 2015 թվականի փետրվարը որպես հաղորդավար աշխատել է «Эхо Москвы» ռադիոկայանում, վարել է «Своими глазами» և «Обложка-1» ռադիոհաղորդումները։ Ռադիոհաղորդման հյուրերի հետ ուղիղ եթերում քննարկել է քաղաքական արդիական թեմաներ, Ռուսաստանում ու արտասահմանում տեղի ունեցող իրադարձություններ։ Շևարդնաձեին բնորոշ է իր հյուսրերին առաջադրում է անսպասելի, պարադոքսալ, հաճախ փակուղու առաջ կանգնեցնող հարցեր, որոնք բացահայտում են զրուցակցի տեսակետի հակասականությունները։


== Անձնական կյանքը ==
Սոփոն ամուսնացած չէ։ Մոսկվայում բնակարան ունի 1914 թվականին կառուցված տանը։ Սոփոյի բնակարանի ինտերիերի հեղինակը է դիզայներ Գեորգի Չաուշբան, ով նրա մանկության ընկերն է։ Բնակարանում, դիզայների խոսքերով, միահյուսված են ֆրանսիական, վրացական ու ռուսական ավանդույթները, ինչպես և Սոփոյի կյանքն է։
Իր խոսքերով՝ Սոփոն մի անգամ փոխել է հենց իր հարսանիքի նախօրեին։ Այդ ժամանակ ինքը 21 տարեկան էր և ապրում էր Նյու Յորքում։ Նա նշանադրված էր վրացի երիտասարդ ռեժիսորի հետ։ Վերջինիս ծանոթացրել էր պապի հետ և հայտարարել մոտալուտ ամուսնության մասին։ Սակայն հարսանիքից մեկ ամիս առաջ հասկանում է, որ պատրաստ չէ ամբողջ կյանքն անցկացնել այդ մարդու հետ։ Ավելի ուշ սկսել է հանդիպել ռուս դերասան Ալեքսեյ Չադովի հետ։ Այդ ժամանակվանից հետևում է Շոթա Ռուսթավելու խոսքերն. «Սերը պետք է թաքցնել, ինչպես գողացված ձին»։
2011 թվականի սկզբին դարձել է իր զարմիկի՝ Լաշայի որդի Էդուարդի կնքամայրը։


== Փաստեր ==
Սոփոն 27 անգամ թռել է օդապարիկով։
Թբիլիսիում Վարդերի հեղափոխության (2003) ժամանակ պապի՝ Էդուարդ Շևարդնաձեի հետ փախել է ցուցարարների կողմից գրավված Կառավարության շենքից։
Մասնակցել է «Պարեր աստղերի հետ» հեռուստաշոուի ռուսական տարբերակին (Россия-1 հեռուստաալիք) Դենիս Կասպերի ու Իվան Հովհաննիսյանի հետ։
Գիտի վրացերեն, ռուսերեն, անգլերեն, ֆրանսերեն ու իտալերեն։


== Ծանոթագրություններ ==


== Արտաքին հղումներ ==
SophieCo հաղորդումը Archived 2014-02-07 at the Wayback Machine.
Илья Азар. Софико Шеварднадзе: Russia из топора // "Rolling Stone" №3 (92), март 2013. (ռուս.)